Kuldne Trio

Kuldne Trio on Pärnus tegutsev eesti ansambel. Algul tegutses ansambel nimega Hõbedased Kaksikud, kuna liikmeid oli kaks: Jüri Vlassov ja Mihkel Smeljanski. Pärast Vello Toomemetsa liitumist ansambliga sai Hõbedastest Kaksikutest Kuldne Trio (1975). Ka hiljem on trio koosnenud põhiliselt Jüri Vlassovist ja Mihkel Smeljanskist, kuna kolmas liige on tihti vahetunud. Ansambel lõpetas tegevuse 2020. aastal seoses Mihkel Smeljanski surmaga, kuid tegutseb taas 2024. aastal koosseisus Jüri Vlassov, Sepo Seeman ja Peeter Oja. Mihkel Smeljanski ja Jüri Vlassov mängisid 1965. aastal ansamblis Kitarristid pidudel ja kõrtsides. Pool aastat hiljem ansambel lagunes. 1968. aastal asus Smeljanski Endla teatrisse lavatöölisena tööle ja hakkas täitma ka episoodilisi rolle etendustes. Aasta hiljem kutsus ta teatrisse Jüri Vlassovi, kes töötas samuti lavatöölisena ning osales etendustes. 1969. aastal astusid teatri lavameeste peol Vlassov ja Smeljanski taas ühiselt üles. Lavastuses "Kosjaviinad" (1970) esitati lõõtspilli saatel koos Lembit Mägediga esmakordselt sajandivanuseid lugusid. Muusikategevus soikus veidi aastatel 1970–1972, kui Mihkel Smeljanski õppis lavakunstikateedris (VI lennus). Kool jäi lõpetamata ning Smeljanski naasis Endla teatrisse. Lembit Mägedi organiseerimisel esinesid nad 1974. aastal Pärnu rajooni kultuurimajas kultuuritöötajate naistepäevapeol ning seda peetakse Kuldse Trio sünnipäevaks. Jüri Vlassovi arvates oli Kuldse Trio menu seotud sellega, et selline muusikanišš oli toona täitmata. Nemad olid esimesed, kes hakkasid armsaid sajandivanuseid lugusid tegema ühes rahvuslike naljade ja vimkadega. Koos Vello Toomemetsaga astuti triona üles esimest korda 1975. aastal Pärnu rajooni noorte suvepäevadel Reiu jõe ääres, kui muusikud paadiga sõites kohale saabusid laululoo "Mürtsub trumm" helide saatel. Vello Toomemets siirdus 1970. aastate teises pooles ansamblisse Fix, kuid 1980. aastate keskel tuli tagasi ning esines ansambliga 1990. aastani. Teatrilaval esines Kuldne Trio veel paaris lavastuses. "Targa neitsiga" (1978‒1985) toimus 205 etendust 85 000 külastajale, selles olid etenduse osaks Kuldse Trio laulud, mida esitati koos Mati Murumaaga, kes oli sel ajal samuti teatritrupi liige ja osales ansambli tegevuses 1980. aastate keskpaigani. Samal perioodil pääses Kuldne Trio üleliidulistele lavadele, kui esineti Eesti Filharmoonia korraldatud kontserdireisil Siberis koos Apelsini, Fixi ja Magnetic Bandiga ning salvestati mõned lood Moskvas Kesktelevisiooni stuudios ("Kušat ja hotšu" jt). Lavastuses "Kardemoni linna rahvas ja röövlid" (1995) oli Kuldne Trio viimast korda täiskoosseisus teatrilaval, kui kolmandaks liikmeks oli aastatel 1990–1995 Peeter Oja. 1990. aastatel korraldati koostöös Margus Turu äriühinguga Bermuda suuri, väga menukaid Kuldse Trio suvetuure. Pärast Peeter Oja lahkumist võeti ansambli liikmeks Sepo Seeman, kes osales kontsertidel kümmekond aastat. Hiigelturneede aeg sai ansamblil koos Margus Turu surmaga 1997. aastal otsa. Kuldne Trio ise ei suutnud suuri kontserditurneesid korraldada. Edaspidi toimusid vaid väiksemad kontserdid ja ülesastumised ning mõned esinemised välismaal. Pärast Sepo Seemanit tegi ansamblis muusikat kolmanda liikmena Evald Raidma. 1974 Hõbedased Kaksikud: "Kui sa minu tädi näed", "Miilits, miilits, valvad seal, kurva näoga nurga peal" 1975–1977 Kuldne Trio koos Vello Toomemetsaga: "Mürtsub trumm", "Kui kurblik on poissmehe elu" 1977–1984 Kuldne Trio koos Mati Murumaaga: "Ka Pärnu kandis", "Mina olen Robert", "Sa sobid minule", "Ma suudlen teie kätt, madam", "Kuldne Trio jääb", "Tumbaleele" 1984–1990 Kuldne Trio koos Vello Toomemetsaga: "Laip on laip", "Kurgid sulle, raha mulle", "Lenda, lenda Linda", "Kes ei tööta, see ei söö", "Viru nurga taga" 1989–1995 Kuldne Trio koos Peeter Ojaga: "Kosmonaut Laika", "Pärnu suvi", "Kroonilaul" 1995–2006 Kuldne Trio koos Sepo Seemaniga: "Hopp, Johanna", "Ehma lehma", "Valu ja vaev" 2006–2016 Kuldne Trio koos Evald Raidmaga: hulk vanu lugusid uues kuues Kuldne Trio on esinenud ka dueti ja kvartetina. 2016. aastast esines Kuldne Trio duetina kuni 2020. aastani. Jüri Vlassov Sepo Seeman Peeter Oja (loetelus on ka lühiajalised liikmed) Raoul Joao Mati Murumaa Evald Raidma Mihkel Smeljanski Vello Toomemets Aare Laanemets Tõnu Rein Jaan Rekkor Liisa Aibel Margus Oopkaup 1988 – "Kuldne Trio 15" MC (Kuldnokk) 1990 – "Parseldame Eesti maha!" MC 1993 – "Pese mu selga! ehk Jüri Vlassov 100!" MC 1994 – "Väga vana roosa 1974–1989" MC 1994 – "Kuldne Trio 20 – Metsateel" MC 1995 – "Perekonnatola" CD MC 1996 – "Kõik müügiks!" CD MC 1997 – "Vana Hea Kuldne Trio" CD MC 1997 – "Uni" CD 1997 – "Elmar Tura esitleb: Mina ja 'Kuldne Trio'" CD MC 1999 – "Hõbepulm – 25 aastat koos" CD 2002 – "Eesti kullafond" CD 2003 – "Vene värk (Vlassov & Smeljanski omas mahlas)" CD 2003 – "Vana hea Kuldne Trio, 1" CD 2003 – "Vana hea Kuldne Trio, 2" CD 2006 – "Laule ja muinasjutte kogu perele" CD 2008 – audioraamat "Kuldne Trio: Ausalt ja avameelselt" CD 2008 – "Gigamix" CD 2009 – "Megamix "Kuldsed Eesti Shlaagrid"" CD 1989 "Lõuad pidada ja edasi teenida" (koos Mati Nuude, ansambli Lilleke ja teistega, esimene helikassett, esinemised ka Saksamaal, Soomes, USA-s) 1990 "Jõulud Chicagos" (pressikonverents Ameerikas käinud meestega: Lancy ja pätist parmu Illbert Tattbergiga Peeter Oja kehastuses) 1991 "Kuldsed lõvid talvel" (koos Marju Läniku, Kukerpillide, Karl Madise ja Gorbatšoviga Eduard Tomani kehastuses) 1991 "Happy End" (koos Charisma, Pärnu Bigbandi ja tantsutrio Gänzmaruuliga) 1993 "Pese mu selga ehk Jüri Vlassov 100" 1994 "Roosa sünnipäev" (trio 20, Peeter Oja trios 5) 1995 "Perekonnatola" 1996 "Kõik müügiks" (koos mustanahalise Raoul Joaoga) 1997‒1998 "Kõigi nähes" ja "Topeltlöök" 1997 ühisprojekt teatriga, "Säärane soolikas ehk Kuidas Kreutzwald oma õnne leidis" (autor Andrus Kivirähk; muusika Priit Pajusaar, Glen Pilvre) 1999 ansambli 25. tegevusaasta kava "Tšau, Bläu" (koos Sepo Seemani, Mati Murumaa, Vello Toomemetsa, Rumala Noorkuu ja Terminaatoriga) 2004 ansambli 30. tegevusaasta juubelikava 2008 "Kuldse Trio kuldvara" 2009 ansambli 35. tegevusaasta kontsert Bravo ööklubis 2014 ansambli 40. tegevusaasta juubelikava "Laip on laip" (koos Vello Toomemetsa ja Henrik Normanniga) 1980 "Aga miks ka mitte. Kuldne Trio" Eesti Televisioon 1982 "Vetšer jumora" Kesktelevisioon, Ostankino stuudio 1982 muusikafilm "Kuldne Trio" 1982 muusikafilm „Šlaager” 1980. aastatel etteasted telesaadetes "Kitsas king" jt 1987 muusikafilm "Võõrad öös" "KuldneTrio. Happy End" (ETV, 1991) Endla Teater esitas 2016. aastal Paikuse-Reiu vabaõhulaval Kuldse Trio tekkimise ja üleliiduliseks kuulsuseks saamise loo lavastusega "Pao-Pao. Kuldse Trio lood." Lavastuse autor, lavastaja, kunstnik ja muusikaline kujundaja oli Ivar Põllu (Tartu Uus Teater). Mihkel Smeljanskit mängisid Tambet Seling ja Ago Anderson, Jüri Vlassovit Sander Rebane ja Juss Haasma. Verni Leivak. "30aastase Kuldse Trio raudne tandem Jüri Vlassov ja Mihkel Smeljanski: «Venemaal oli naistega väga lihtne!»". Õhtuleht. Jüri Vlassov lükkas Kuldse Trio suhtes ringleva kuulujutu ümber: ega me Meie Mees pole! Kuldne Trio. Ausalt ja avameelselt. Tallinn, Eesti Ekspressi Kirjastus, 2008. Piret Tali. Kuldse Trio hõbedased kaksikud. Eesti Naine, 30. september 2017. Mihkel Smeljanski: "Kuldse Trio kostüümide pärast olen käinud kaks korda vaibal. Et miks me laulame pidžaamades." Õhtuleht 30. aprill 2016. Pao-Pao. Elav ajalugu Paikuse-Reiu vabaõhulaval Endla teatri kodulehel. Kuldne Trio. Ausalt ja avameelselt. Tallinn, Eesti Ekspressi Kirjastus, 2008. Kuraditosin kodukirjandit teemal "Kuldne Trio". Pärnu, Juks, 1995. Kuldne trio. Häbitult rahvalik. etv.ee, 1. jaanuar 2022. Kuldne Trio 25. arhiiv.err.ee, 22. mai 1999. Kuldsed poisid - Hõbedased Kaksikud. kuma.ee, märts 2008. Kuldse Trio hõbedased kaksikud. Eesti Naine, 30. september 2017. Mihkel Smeljanski mullu suvel: Kuldne Trio oleme seni, kuni muutume muldseks. Maaleht, 21. veebruar 2020.